**תיאור רפלקטיבי של שתי פעילויות בכיתה:**

לוח מודעות שיתופי

מטרת השיעור הייתה: תרגול כתיבת פתקים, ואכן מטרה זאת הושגה בהצלחה.

התלמידים התנסו בשיעור קודם בלוח מודעות שיתופי, ולכן בשיעור זה הטכנולוגיה הייתה מוכרת.

התלמידים קלטו במהרה מה צריך לעשות והיה מעניין.

\* לדעתי כשחושפים את התלמידים לכלי טכנולוגי חדש,התוכן פחות חשוב.כדאי לתת להם דברים שהם יכולים להתמודד איתם מבחינת השפה. בשיעור אחר להעלות את הרמה מבחינת התוכן.

\* התלמידים שיתפו פעולה וגילו התלהבות מהפתקים.

גוגל דוקס

מטרת השיעור הייתה תרגול הפועל והיא הושגה בהצלחה.

\* התלמידים היו מיומנים בפעילות של השלמת טבלה על הלוח בכיתה.החידוש בשיעור היה שהלוח- הוא המסמך בגוגל דוקס.

\* הסברתי מה המשמעות של עבודה בשיתוף, ביחד.זאת הפעם הראשונה שהתלמידים נחשפו לעבודת השיתוף במחשב.

\* התלמידים הסתדרו היטב עם המיומנות הטכנולוגית, ועבדו בשיתוף.היה עניין, ושיח בין חברי הקבוצה וגם צחוקים.( תלמיד כתב טעות , תלמיד אחר תיקן אותו, ופתאום תלמיד אחר שוב עשה טעות, או שתלמיד רצה לכתוב פועל אבל ראה סמן של תלמיד אחר שהתחיל כבר לכתוב.

\* במהלך השיעור עברתי בין התלמידים ועזרתי במידת הצורך. בהמשך נתתי להם לעבוד עצמאית.

\* במחשב של המורה, פתחתי את כל העותקים וראיתי מה קורה בכל קבוצה.

קבוצה שסיימה, בדקתי, סימנתי במרקר את הטעויות והם היו צריכים לתקן.

לסיום כתבתי כל הכבוד על כל מסמך. היו תלמידים שענו: תודה.

\*\* חשוב שבזמן הכנת השיעור ,כשמעלים את המסמכים למודל לבדוק שאכן כל העותקים נפתחים במצב עריכה.

לפתוח עותק עותק, לנסות לכתוב משהו , לחזור לדוקס ולראות שמה שכתבתי מופיע בעותק.אחר כך למחוק.

המסמכים יכולים להישאר קבוע במודל, בסיום הפעילות למחוק, להשאיר טבלה ריקה.כל פעם לכתוב מחדש את הפעלים שרוצים לתרגל.

**משוב מהתלמידים:**

שלום עינת

מה נישמע?

אני חושבת שהשיעורים עם הפתקים, ולוח מודעות היו ממש מאוד מעניינים ומיוחדים, כי זה משהו חדש בלימודים שלנו!

וגם השיעורים עם הטבלה של הפועלים

תודה רבה לך, שעשית את השיעורים!

ערב טוב עינת

אני מרוצה משעורי מחשבים.

מצער לפעמים שהאינטרנט בקושי עובד.

אני רוצה יותר תרגילי שמיעה - שנקשיב, ננסה להבין ונכתוב.

ראה דף מס' 3

תיאור רפלקטיבי של התהליך האישי שעברתי במהלך ההשתלמות:

במהלך הקורס רכשתי מיומנויות מחשב חשובות **בתוכנות Office** :

ב Word עיצוב תמונות, עיצוב מסמכים,לוח הדבקה.הכרתי סרגלי כלים חדשים ועוד.

בPoint - Powerלמדתי להכין מצגות, עיצוב שקופיות הנפשות ועוד.

נחשפתי **לכלים טכנולוגיים** מעניינים ושימושים:

 Toondo – יצירת קומיקס, Tagxedo, Poplet, לוח שיתופי- Linoit ועוד.

למדתי על **הוספת משאבים ופעילויות במודל**- יצירת בחנים וסוגים שונים של שאלות.

מבחינה מקצועית

 הרגשתי לכל אורך הקורס התקדמות ושיפור המיומנויות שהיו לי בעבר. בכל שיעור למדתי משהו חדש ומיד ישמתי אותו באולפן, בחדר המחשבים.

בבית תרגלתי את החומר החדש ויצרתי שיעורים מתאימים.

היה חשוב לי מאוד לתרגל בשטח את הנלמד כדי ללמוד, מה חשוב לעשות מה צריך לשנות.

איך התלמידים משתפים פעולה? האם הכלי הנלמד מתאים? לאיזו רמה? כי אין חכם כבעל ניסיון!

מהניסיון למדתי הרבה מאוד.לדוגמה: ביצירת קומיקס ראיתי שאם בוחרים בשקופית אחת רואים במקרן יותר ברור.

בגוגלדוקס למדתי שבעבודה שיתופית רצוי שבקבוצה יהיו כ 3-4 תלמידים בלבד וכן שיהיו באותה הרמה.

לפני השיעור חשוב לבדוק, שהמחשבים בחדר מחשבים תומכים בגוגל דוקס.

ב TAGXEDO- למדתי שכדאי להעלות קישור נפתח ולא להטמיע, כי כך רואים יותר גדול וברור במקרן.

בלוח השיתופי- LINOIT-נוכחתי לדעת שהתלמידים נכנסים מהר לעניינים, ואפשר להשתמש בו לפעילויות רבות ומגוונות.

בבחנים במודל- למדתי ששאלות בנוסח תשובה קצרה יותר קשות לתלמיד.

אם נותנים לתלמיד אפשרות יותר ממענה אחד ,הדבר עוזר לו לתקן את הטעות וגם ללמוד ממנה.לתלמידים החלשים , חשובה ההרגשה שלאחר נסיונות רבים יש גם הצלחה.

מהבחינה האישית,

 הרגשתי סיפוק ואושר גדול שלמדתי דברים שתמיד רציתי לדעת.נהניתי לעזור לחברותיי בהשתלמות וכן לעביר את הידע שרכשתי, לחברותיי באולפן. כמו כן שמחתי שהתלמידים נהנים ללמוד בחדר מחשבים ומשתפים פעולה.

הפכתי להיות לומדת עצמאית וחשתי ביטחון וסקרנות לנסות דברים חדשים, שלא למדנו. ניסיתי טעיתי למדתי והצלחתי .

אשמח אם תהיה אי"ה השתלמות ב', כי הרי במחשבים כל הזמן יש דברים חדשים.

למדתי מיומנויות מחשב וכלים טכנולוגיים,אך בנוסף לכך למדתי מרותי המרצה התנהלות של מורה בחדר המחשבים.

לעיתים קישור לא עובד, מחשב לא עולה, תלמיד אינו מבין ועוד ועוד.לא להתרגש. אפשר לתקן תוך כדי השיעור, שני תלמידים ישבו על יד מחשב , גם כך לומדים ועוד ועוד.

כך היה גם אצלי בחדר המחשבים. כשעבדנו בלוח מודעות שיתופי, יצרתי 2 לוחות.הזמנה ותודה.הקישור של לוח תודה לא נפתח. אמרתי לתלמידים שיכתבו בלוח הזמנה גם פתק תודה.בזמן שהם עבדו תיקנתי מה שצריך והכל היה בסדר. (אפשר גם להעתיק מלוח ללוח את הפתקים).

ברצוני להודות לרותי על ההשתלמות המועילה והמעניינת וכן לשתי ה" חנות" היקרות לי: חנה לוי - מנהלת האולפן,שאפשרה לי ללכת להשתלמות ומקבלת בברכה כל יוזמה מקצועית שלי, וחנה גוטמן- רכזת התקשוב הארצי, שבזכותה נרשמתי, למדתי והשכלתי.